የኢትዮጵያ መንገዶች ባለስልጣን ሁሉን አቀፍ የገጠር መንገድ ፕሮግራሙ ከ30 ሺህ በላይ ኪሎ ሜትር መንገድ ገነባ
– የኢትዮጵያ መንገዶች ባለስልጣን በሁሉን አቀፍ የገጠር መንገድ ፕሮግራም ተደራሽነት ከ30 ሺህ በላይ ኪሎ ሜትር የመንገድ ግንባታ ማካሄዱን ተናገረ።ባለስልጣን መስሪያ ቤቱ በአምስት አመቱ የእድገትና ትራንስፎርሜሽን ያስቀመጠውን እቅድን ለማሳካት ከፍተኛ ርብርብ እያደረግኩ ነው ብሏል። ባለስልጣኑ በመላ ሃገሪቱ የመንገድ ግንባታዎችን አስፋፋለሁ ብሎ ካቀደው 71 ሺ 523 ኪሎ ሜትር ውስጥ እስካሁን 30ሺ 500 ኪሎ ሜትር የሚጠጋ መንገድን መገንባት ችሏል። ይህም ከተማውን ከገጠር አርሶ አደሩን ካነጋዴው በማገናኘት የጎላ ሚና ማበርከቱን የትራንስፖርት ሚኒስትሩ አቶ ወርቅነህ ገበየሁ ይናገራሉ። በእድገትና ትራንስፎርሜሽን እቅዱ ሁሉንም የሀገሪቱን ቀበሌዎች ደረጃውን በጠበቀ የመንገድ መረብ ከዋና መንገድ ጋር ለማገናኘት የሚሰራውን ስራ የበለጠ ውጤታማ ለማድርግም ሚኒስቴር መስሪያ ቤቱ ከሁሉም ክልሎች ከተውጣጡ ሙያተኞች ጋር ባካሄደው ውይይት ተሳታፊዎች ተግዳሮት ሆነውብናል ያሉዋቸውን ነጥቦችንም አንስተዋል። በውይይቱ ላይ የተነሱ የአሰራር ማነቆዎችን በመፍታቱ በኩል ያስቀመጥነውን ዕቅድ እንደገና መከለስ ይኖርብናል ያሉት ሚኒስትሩ አቶ ወርቅነህ በዚህ ረገድም መንግስት አስፈላጊውን ሁሉ ያደርጋልም ብለዋል። በያዝነው በጀት አመት ከዚህ ፕሮግራም የተያዘውን እቅድ ለማሳካት የሚያስችል ወደ 27 ሺህ ኪሎ ሜትር የሚጠጋ መንገድ ለመገንባት ያቀደ ሲሆን በ5 ወራት ጊዜ ውስጥ 3ሺ ኪሎ ሜትር የሚጠጋ መንገድ ለመገንባት ተችሏል። ይህም በበጀት አመቱ ለማሳካት ከተያዘው ዕቅድ 11 በመቶ የሚሆነውን ከወዲሁ የተከናወነ ሲሆን ዕቅዱን እንደሚሳካምለሚኒስተሩ ተናግረዋል።  ኤፍ ቢ ሲ 